ครม.เตรียมพิจารณาข้อเสนอขออนุมัติหลักการเยียวยา
การประชุมคณะรัฐมนตรี วันนี้ (29 มิ.ย.64) ผ่านระบบวิดิโอคอนเฟอเรนซ์ โดยมีพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานสำหรับวาระที่น่าสนใจคือ กระทรวงแรงงานและสำนักงานสภาพัฒนาการเศรษฐกิจและสังคมแห่งชาติ(สศช.) จะเสนอ ขออนุมัติในหลักการเยียวยาผู้ที่ได้รับผลกระทบจากการประกาศยกระดับมาตรการควบคุมโรค 6 จังหวัด ประกอบด้วย กรุงเทพฯ นนทบุรี สมุทรปราการ นครปฐม สมุทรสาคร ปทุมธานี หลังจากที่มีการปิดแคมป์ก่อสร้างและมีคำสั่งห้ามรับประทานอาหารในร้าน โดยใช้งบประมาณเบื้องต้น 7,500 ล้านบาท เพื่อเยียวยาผู้ได้รับผลกระทบในเวลา 1 เดือน แบ่งเป็นจากสำนักงานประกันสังคม 3,500 ล้านบาท  และเงินจาก พ.ร.ก.กู้เงินอีก 4,000 ล้านบาท โดยมีมาตรการชดเชยลูกจ้างในระบบประกันสังคมร้อยละ 50 ของค่าจ้าง สูงสุดไม่เกิน 7,500 บาท นอกจากนี้รัฐยังจ่ายเพิ่มให้อีก 2,000 บาท เฉพาะคนไทยไม่รวมแรงงานต่างชาติ ส่วนนายจ้างจะได้รับเงินช่วยเหลือ 3,000 บาท ต่อหัวของลูกจ้างในสถานประกอบการ สูงสุดไม่เกิน 200 คนกระทรวงมหาดไทย เสนอร่างเรื่องการออกหนังสือคนประจําเรือตามกฎหมายว่าด้วยการประมง (ฉบับที่ 2) และร่างประกาศกระทรวงมหาดไทย เรื่องการยกเว้นข้อห้ามมิให้คนต่างชาติเข้ามาในราชอาณาจักรเป็นการ เฉพาะสําหรับคนต่างชาติสัญชาติกัมพูชา ลาว และเมียนมา สามารถยื่นคําขอรับหนังสือคนประจําเรือเพื่ออยู่ในราชอาณาจักรเป็นการชั่วคราวและทํางานกับนายจ้างในกิจการประมงทะเล ภายใต้สถานการณ์การแพร่ระบาดของโรคโควิด-19 ตามมติคณะรัฐมนตรีขณะที่ อาคม เติมพิทยาไพสิฐ ะรัฐมนตรีว่าการกระทรวงการคลัง เตรียมรายงานความคืบหน้านโยบายแก้หนี้ครัวเรือน หลังจากที่นายกรัฐมนตรีสั่งการให้หาแนวทางการแก้ไขปัญหาเพื่อบรรเทาความเดือดร้อนของประชาชน โดยเบื้องต้นธนาคารออมสินได้ออกมาตรการยกเว้นการชำระเงินต้นและดอกเบี้ย แก่ผู้ประกอบการขนาดกลางและขนาดย่อม (เอสเอ็มอี) กลุ่มโรงแรม รีสอร์ต เกสต์เฮาส์ และเซอร์วิสอพาร์ตเมนท์ เป็นระยะเวลา 6 เดือนกระทรวงการคลัง จะเสนอร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร มาตรการภาษีสนับสนุนการบริจาค เพื่อแก้ไขปัญหาโรคโควิด-19กระทรวงอุตสาหกรรม จะเสนอร่างกฎกระทรวงยกเว้นค่าธรรมเนียมรายปีให้แก่ผู้ประกอบกิจการโรงงาน